
	[bookmark: nev]MOLNÁR ANNA
molnar135@uniba.sk
magyar nyelv és irodalom - német nyelv és irodalom tanári képzés
MA, 1. félév
Univerzita Komenského v Bratislave (Comenius Egyetem, Pozsony)

	
[bookmark: _GoBack]






Témavezető:
	Doc. Mgr. Csehy Zoltán, PhD.
professzor, SK UKB




Keretek közt a teljesség. A keretszerkezet vizsgálata Weöres Sándor Tizenegy szimfónia című kötetében

Kulcsszavak: Weöres Sándor; zeneiség; szimfónia; intermedialitás
Dolgozatomban Weöres Sándor Tizenegy szimfónia című kötetének első és utolsó költeményét, az Első szimfóniát és a Tizenegyedik szimfóniát elemzem, elsősorban az intermedialitás és a bennük fellelhető zenei struktúrák szempontjából. A két hosszúvers kiválóan reprezentálja a teljes kötetkompozíció legjellemzőbb vonásait, a költő nyilván ezért is alakította így a kötet szerkezetét. Az Első szimfónia a „legzeneibb” kompozíció, míg a Tizenegyedik szimfónia az aleatórikus zene metodológiájával rokonítható. Célom az intermediális jelenségek és zenei vonatkozások feltárása, valamint egy zenei olvasat és értelmezés létrehozása, mely elválaszthatatlan a szimfónia műfajától. Emellett árnyalom a korábbi szakirodalom meglátásait Weöres tágabb költészeti és életfilozófiai aspektusaira támaszkodva, mely szerint a zene újraegyesítheti az élet és a lét ősi harmonikus állapotát.



